Orgelet i Cappel (1680); sannsynligvis det intakte schnitgerorgelet som i mest opprinnelig stand
**Arp Schnitger** (1648–1719) var en av sin tids mest berømte og produktive orgelbyggere, og regnes som den som fullendte det nordtyske barokkorgelet.

Liv og virke
------------

Schnitger var aktiv over hele Nord-Europa, spesielt i Tyskland og Nederland, men også i Brasil og Portugal finnes det schnitgerorgler. I tillegg til hovedverkstedet i Hamburg hadde han flere filialer mellom Groningen og Berlin der lærlinger og medarbeidere arbeidet med å bygge nye orgler og vedlikeholde/bygge om eldre instrumenter. Omtrent 30 av Schnitgers instrumenter er i fortsatt nær opprinnelig stand. Totalt bygde han langt over 100 instrumenter, de flest i middeltone-temperering slik at de fikk en stor klangrenhet.

Schnitgers orgler er friske og kraftfulle, med brusende mixtur-registre og sterke basser, og egner seg både til akkompagnement av kirkeforsamlingens salmesang og til å virkeliggjøre ideene til komponistene innen den nordtyske orgelskolen.

Innflytelse
-----------

Lambert Daniel Kastens, som ble regnet som en av Schnitgers beste elver, tok med seg schnitgertradisjonen til Danmark, der innflytelsen holdt seg til inn på 1800-tallet. Kastens bygde også flere store orgler i Norge, blant annet barokkorgelet i Oslo domkirke. Av disse er stort sett bare fasasene intakt.

Schnitgers orgler har vært inspirasjonkilde for moderne orgelbyggere. Danske instrumentmakere begynte å interessere seg for Schnitgers orgelstil rundt 1940, og innflytelsen har vært avgjørende for utviklingen av det moderne danske orgel. Den svenske organisasjonen *Göteborg Organ Art Center* har for forskningsformål bygd en eksakt replika av et Schnitgerorgel som står i *Örgryte nya kyrka*.

Referanser
----------

1. ↑   Gemeinsame Normdatei, besøkt 9. april 2014[Hentet fra Wikidata]
2. ↑   Brockhaus Enzyklopädie, oppført som Arp Schnitger, Brockhaus Online-Enzyklopädie-id schnitger-arp[Hentet fra Wikidata]
3. ↑   Biografisch Portaal, oppført som Arp Schnitger, Biografisch Portaal number 79847953, besøkt 9. oktober 2017[Hentet fra Wikidata]
4. ↑   Autorités BnF, data.bnf.fr, besøkt 10. oktober 2015[Hentet fra Wikidata]
5. 1 2  arp-schnitger-orgel-cappel.de
6. ↑  Kart over steder med schnitgerorgler.
7. 1 2  *Den Store Danske*
8. ↑  *North German Baroque Organ*, GOarts hjemmeside

Eksterne lenker
---------------

* Offisielt nettsted Rediger på Wikidata

* (en) Arp Schnitger – kategori av bilder, video eller lyd på Commons Rediger på Wikidata
* (de) Verk av og om Arp Schnitger i katalogen til det tyske nasjonalbiblioteket
* Arp-Schnitger-Gesellschaft (med info om liv og virke)
* Arp-Schnitger-Orgeln (info og mange fotos)
* Sida av H.-W. Coordes (med oversiktskart og detaljinfo om alle orglene)
* Nær fullstendig diskografi
* Arp Schnitger på *Kulturportal Nordwest*.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** BPN **·** NKC **·** BNE
 |

Portal: Tyskland